
Koha-aadressi määramine
(Pargi tn 3)
1. Asjaolud ja menetluse käik
Ruumiandmete seaduse kohaselt peab koha-aadress tagama objekti leidmise geograafilises ruumis, olema minimaalselt vajaliku pikkusega, vastama kultuuritavadele ja keelenõuetele ning olema kooskõlas aadressiandmete süsteemiga.
Koha-aadressis oleva aadressi numbrivalikul tuleb järgida järjestikust adresseerimispõhimõtet.

Aadressinumber ei tohi omada eelnevaga võrreldes liiga suurt numbrierinevust (hüpet), ehk et liikluspinna järgne nummerdamine peab olema loogiline ja põhjendatud.
Kuna maaüksuse, lähiaadressiga Pargi tn 42a (katastritunnus 51104:004:0172) aadressinumber ei vasta ülaltoodud nõuetele, siis Narva Linnavalitsus viib läbi koha-aadressi korrastamise menetluse ning kinnistule määratakse uus aadress – Pargi tn 3 (asendiplaan lisatud).

Asjassepuutuvate kinnistute omanikke teavitati tähitud kirjaga (09.09.2015 nr 1-13/3354). Kirjas nimetatud tähtajaks kumbki kaasomanikest arvamusi ja vastuväiteid määratud tähtajaks ei esitanud. 

2. Õiguslikud alused
2.1 Ruumiandmete seaduse § 54 lõike 1 kohaselt on koha-aadressi määrajaks kohalik omavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2 Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine“ alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine;
3. Otsus
Määrata maaüksusele katastritunnusega 51104:004:0172 aadress Narva linn, Pargi tn 3.

4. Rakendussätted
4.1  Korraldus jõustub teatavakstegemisest;
4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

